KOMMISSIONENS FORORDNING (EF) Nr. 553/95 af 13. marts 1995 om ændring af forordning (EF) nr. 3223/94 om gennemførelsesbestemmelser til importordningen for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), ændret ved akten vedrørende Østrigs, Finlands og Sveriges tiltrædelse og forordning (EF) nr. 3290/94 (2), særlig artikel 23, stk. 2,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (3), senest ændret ved forordning (EF) nr. 150/95, særlig artikel 3, stk. 3 (4);

under henvisning til Rådets forordning (EF) nr. 3311/94 af 20. december 1994 om en måneds forlængelse af anvendelsen af de bestemmelser i den agromonetære ordning, der var gældende pr. 31. december 1994, og om fastsættelse af de nye medlemsstaters landbrugsomregningskurser (5), særlig artikel 1, stk. 2, og

ud fra følgende betragtninger:

Det er nødvendigt at præcisere og ændre visse bestemmelser i Kommissionens forordning (EF) nr. 3223/94 (6); begrebet »importør« bør således defineres på grundlag af Rådets forordning (EØF) nr. 2913/92 af 12. oktober 1992 om indførelse af en EF-toldkodeks (7), ændret ved akten vedrørende Østrigs, Finlands og Sveriges tiltrædelse, og den i artikel 3 omhandlede liste over repræsentative markeder bør suppleres;

det faste beløb på 5 ECU, der er nævnt i artikel 4, stk. 1, i forordning (EF) nr. 3223/94, er fastsat uden hensyntagen til den justeringsfaktor på 1,207509, som landbrugsomregningskursen blev justeret med indtil den 31. januar 1995; undtagelsesbestemmelsen i forordning (EF) nr. 3311/94 bør derfor finde anvendelse på dette faste beløb fra den 1. januar 1995;

det er endelig nødvendigt at fastsætte, at de talmæssige elementer, på grundlag af hvilke sikkerheden stilles, med virkning fra 1. januar 1995 skal være identiske med dem, der er anført i forordning (EØF) nr. 2913/92;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I forordning (EF) nr. 3223/94 foretages følgende ændringer:

1) I artikel 1 indsættes som sidste stykke:

»I denne forordning forstås ved »importør« en klarerer som omhandlet i artikel 4, nr. 18, i forordning (EØF) nr. 2913/92.«

2) Artikel 3, stk. 1, femte og ottende led, affattes således:

»- Kongeriget Spanien: Madrid, Barcelona, Sevilla, Bilbao, Saragossa, Valencia«

»- Den Italienske Republik: Milano, Bologna«.

3) I artikel 4, stk. 1, indsættes som sidste afsnit:

»Ved anvendelsen af dette faste beløb tages der ikke hensyn til den justeringsfaktor på 1,207509, som fandt anvendelse på landbrugsomregningskursen indtil den 31. januar 1995.«

4) I artikel 5, stk. 1, litra a), indsættes i stedet for andet punktum følgende tekst:

»Er ovennævnte priser mere end 8 % højere end den faste importpris, der gælder for det pågældende produkt ved antagelsen af angivelsen med henblik på overgang til fri omsætning, skal importøren stille den i artikel 248, stk. 1, i forordning (EØF) nr. 2454/93 omhandlede sikkerhed. I den forbindelse er det importafgiftsbeløb, der kan pålægges varerne endeligt, lig med det afgiftsbeløb, importøren skulle have betalt, hvis tariferingen havde fundet sted på grundlag af den pågældende faste importpris.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Artikel 1, nr. 3 og 4, anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 349 af 31. 12. 1994, s. 105.

(3) EFT nr. L 387 af 31. 12. 1992, s. 1.

(4) EFT nr. L 22 af 31. 1. 1995, s. 1.

(5) EFT nr. L 350 af 31. 12. 1994, s. 1.

(6) EFT nr. L 337 af 24. 12. 1994, s. 66.

(7) EFT nr. L 302 af 19. 10. 1992, s. 1.